Пенчо Славейков
Обича я.
Когато чу това…

chitanka.info

„Обича я.“ — Когато чу това,

усмивка тъжна му на устни трепна.

От равнодушно казани слова

сърцето му се в болки сви и сепна.

„Обича я.“ — И тя го чу това,

сви рамена… сърцето се не сепна.

От чуждите безсмислени слова

студен смях сал на устните й трепна.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.